Laulu kanteletta soittavalle Tytölle
Tuopa Tyttö, kaunis Tyttö,
 Kanteletta soittaa,
 Monen miehen hyvän mielen
 Taitavasti voittaa.

 Tuompa kynnet sekä sormet
 Nopeasti napsaa,
 Tuon käsissä, tuon näpissä
 Kielet kauniist kapsaa.

 El’oo arka, Piika parka,
 Kato Pojan silmiin!
 Kuin näät miehen kelvollisen,
 Pyri pian pariin!

 Juomariin ja tuhlariin
 Ei tule sinun luottaa:
 Laista – köyhää kehnomp vielä –
 Surut sullen tuottaa.

 Viettelijän vietoksia
 Vakasesti vältä;
 Muutoin sullen mureh-päivät
 Valmistetaan hältä.

 Ole nuorra ilosa, tee
 Leikki kunnialla;
 Kunniata tyttö on
 Kuin halme, joss’ on halla.

 Nuoren ilot, naisen naurut
 Pian sulta puuttuu;
 Siinä leikin loppu on,
 kuin Piika vaimoks muuttuu.

 Soita sitten, Kaunis Vaimo,
 Vielä kantelettais,
 Tuuvittaissa lapsiasi
 Ilahuta miestäis.

 Soita Sorsan kanteletta **),
 Vesillä kuin tulet;
 Niin sä monet mieli-pahat
 Hänelt’ ulos-sulet.

*) Tämä laulu, jonka minulle on lähettänyt Tukholmista Majuri ja Ritari Joh. Henr. Lemke, sanotaan olevan Kuopion entisen Kirkkoherran, Rovastin ja Ritarin Nils Agander vainajan tekemä. Se lauletaan Savolaisilta samalla tuonilla, jolla muutamat Savon Mamselit laulaavat näin alkavata Ruotinkieleistä veisua: I dyster enslighet jag ensam går – ja niin eespäin.

**) Savossa sanotaan ennen olleen Sorsa niminen mies, joka oli kuuluisa kanteleen soittaja; ja sentähen merkihtee ehkä viimesen värsyn ensi-rati niin paljon kuin: soita niin kauniisti, kuin se Sorsa niminen mies ennen soitti.

Laulut
Nils Agander
Runot